Ajakonstant
Ajakonstant on eksponentsiaalselt muutuvat siirdeprotsessi (s.o ühest püsiolekust teise püsiolekusse üleminekut) kirjeldav suurus. Ajakonstant määrab ajavahemiku, mille kestel siirdeprotsessi iseloomustav parameeter muutub e (2,71828…) korda. Ajakonstandi tähis on kreeka täht τ (tau). Elektrotehnikas määrab ajakonstant näiteks selle, kui kiiresti laadub või tühjeneb kondensaator mahtuvusega C läbi jadamisi (järjestikku) ühendatud takisti, mille takistus on R. Niisuguse jadaahela ajakonstant τ = R C . {\displaystyle \tau =RC.} Kondensaatori laadimisel suureneb tema pinge vastavalt valemile u ( t ) = U m a x ( 1 − e − t τ ) . {\displaystyle u(t)=U_{\mathrm {max} }\left(1-e^{-{\frac {t}{\tau }}}\right).} Kui näiteks laadida kondensaatorit mahtuvusega 1 µF = 10‒6 faradit läbi takistuse 1 MΩ = 106 oomi, siis on ajakonstant τ = 10‒6•106 = 1 sekund. Toiteallika pingel 10 volti laadub kondensaator siis 3 sekundi kestel pingeni u = 10 ( 1 − e − 3 1 ) = 9 , 5 {\displaystyle u=10\left(1-e^{-{\frac {3}{1}}}\right)=9,5} volti. Tabelis on antud kondensaatori pinge ligikaudsed väärtused protsentides toitepingest (laadimisel) ja laetud kondensaatori algpingest (tühjendamisel).